Die Murrayfield-stadion in 2005
Edinburgh Rugby (1996–)
Die Skotse Rugbyvoetbalunie het die grond waarop die stadium gebou is gekoop en die eerste Murrayfield-stadion op 21 Maart 1925 ingehuldig. te vore is internasionale wedstryde by Inverleith gehou. Die eerste besoekers was Engeland, wat deur Skotland verslaan is om die nasie se eerste Vyfnasies Grand Slam te besorg.
Tydens die Tweede Wêreldoorlog is Murrayfield se grond aan die nasie beskikbaar gestel en is dit deur die Royal Army Service Corps oorgeneem wat dit as voorradedepot gebruik het. Gedurende die oorlogsjare het die gewapende magte sportowerhede daarin geslaag om leke jaar Skotland teen Engeland magte internasionale wedstryde te reël op 'n tuis-ene-weg grondslag. Skotland se tuiswedstryde is die eerste twee jaar by Inverleith gespeel voor dit in 1944 na Murrayfield terugverander is. In 1995 is Murrayfield teen 50 miljoen pond opgeknap en is spreiligte vir die eerste keer in die stadion se geskiedenis geïnstalleer.
Tans word Murrayfield meestal vir Skotse internasionale rugbywedstryde gebruik met al Skotland se Sesnasies wedstryde wat daar gehou word. Vanaf 2007 is Murrayfield ook die tuiste van die Edinburg 7's, die finale gebeurtenis in die jaarlikse IRR Sewes Wêreldreek in sewesrugby. Murrayfield is ook vir wedstryde tydens die Rugbywêreldbeker 2007 gebruik. Die stadium is ook al gebruik vir die Heinekenbekereindstryd soos wat die geval was in 2004-05 toe Toulouse Stade Français met 18-12 geklop het.
Benewens rugby word daar soms sokker op die stadion gespeel en die stadion is deur die nabygeleë sokkerklub Heart of Midlothian F.C. as die tuisveld vir hulle Europese veldtog in die 2006/2007-seisoen gekies aangesien Tynecastle nie aan UEFA-kriteria vir Europese sokker voldoen nie. Verder het Murrayfield al Amerikaanse voetbal en rugby league wedstryde aangebied. Die stadion het ook al optredes deur rockkunstenaars soos David Bowie, U2 en die Red Hot Chili Peppers aangebied. In Julie 2005 is die finale Live 8-konsert, Edinburg 50 000 – The Final Push, met optredes deur onder andere James Brown, Texas, The Proclaimers en Travis by Murrayfield gehou.
1991 Poel 2 Skotland 47–9 Japan 40 000
Skotland 51–12 Zimbabwe 35 000
Skotland 24–15 Ierland 54 000
Kwarteindstryd 2 Skotland 28–6 Samoa 54 000
Halfeindstryd 1 Skotland 6–9 Engeland 54 000
1999 Poel A Skotland 29–46 Suid-Afrika 57 612
Skotland 43–12 Uruguay 9 463
Suid-Afrika 47–3 Spanje 4 769
Skotland 40–0 Spanje 17 593
Kwarteindstryduitspeelwedstryd 3 Skotland 35–20 Samoa 20 000
Kwarteindstryd 3 Skotland 18–30 Nieu-Seeland 59 750
2007 Poel C
Skotland 42–0 Roemenië 31 222
Skotland 0–40 Nieu-Seeland 64 558
Ontsluit van "https://af.wikipedia.org/w/index.php?title=Murrayfield-stadion&oldid=2152060"
Die bladsy is laas op 16 Maart 2020 om 19:50 bygewerk.